**Ирон ӕвзаджы урок 2-ӕм къласы.**

**Темæ: Зонгæ кæнæм Къостаимæ. Æмдзæвгæ «Лæгау»**

**Урочы нысан:** 1.Сабиты базонгæ кæнын ирон адæмы ирддæр стъалы Къостайы цард æмæ сфæлдыстадимæ. Равзарын æмдзæвгæ «Лæгау» .

2.Скъоладзауты зæрдæйы гуырын кæнын уарзондзинад ахуырмæ, фæллоймæ æмæ мадæлон æвзагмæ.

3.Æмдзæвгæтæ аив кæсыны навыктæ рæзын кæнын.

**Цæстуынгæ æрмæг:** Къостайы хуыз, Къостайы чиныг «Ирон фæндыр», компьютер.

**Мотивацион уавæр.** Уæ бон хорз сабитæ æмæ уыл хорз бæрæгбæттæ кæнæд. Цымæ цавæр бæрæгбоны кой кæнын, уый ма базонут. Æрбакæсут ма мæнæ крассвордмæ æмæ ма йæ скæнæм.(Скъоладзаутæ æххæст кæныныц кроссворд.)

**Ахуыргæнæг:** Уæдæ бынмæ цы дзырд рауад, уый бакæсут. (Дзырд Къоста).Чи у Къоста æмæ цавæр бæрæгбоны кой кæнæм? Кæд уыдис Къостайы гуырæн бон? Кæм райгуырдис? Уæдæ абон нæ урочы кæй кой кæндзыстæм? (Къостайы). Къоста æрмæст поэт нæ уыдис, фæлæ ма уыдис нывгæнæг дæр. Ӕрбакӕсут ма йын йӕ нывтӕм. «Донхӕссӕг» «Дурсӕттӕг лӕппутӕ . Ацы нывты Къоста равдыста мӕгуырсабиты уавӕр. Ӕркӕсут ма сын сӕ дарӕсмӕ.Сымах дӕр ахӕм дарӕсы цӕут?(Сабитӕ дзуапп дӕттынц).

 **Ахуыргӕнӕг:**Ирон адæммæ бирæ поэттæ ис, фæлæ дзы Къостайы куыд зонынц, афтæ се ппæты нæ зонынц, цымæ цæмæн? Уымæн æмæ Къоста уыд тынг курдиатджын поэт æмæ уый тох кодта адæмы бартыл. Уый тынг бирæ уарзта йæ адæмы, йæ райгуырæн зæхх. Æмæ йæ тынг фæндыдис цæмæй ирон адæм цардаиккой сæрибарæй, амондджынæй. Йе сфæлдыстады æвдыста йæ рæстæджы мæгуыр адæмы цард, байхъусут ма мæнæ скъуыддзагмæ.( Скъоладзаутæ хъусынц скъуыддзагмæ «Сидзæргæсæй».

Кæд ахæм тызмæг рæстæджы цардис Къоста, уæддæр бирæ уарзта сабиты æмæ сын фыста æмдзæвгæтæ. Къостайы æмдзæвгæтæ сымах базонут рæвдауæндонæй. Уыдон сты «Уасæг», «Гино», «Фыдуаг лæппу» æмæ афтæ дарддæр. Нæ зæрдыл ма сæ æрлæууын кæнæм.

Сабитæ æмдзæвгæтæ дзурынц.

**Ахуыргæнæг:**Цы æмдзæвгæтæ радзырдтат уыдон æмæ ма бирæ æмдзæвгæтæ иума рауагътой иу чиныджы æмæ уыцы чиныг цы хуыйны, уый чи зоны? ( «Ирон фæндыр») Къостайы æмдзæвгæтæй бирæтыл скодтой зарджытæ, Къостайæн йæхиуыл дæр скодтой бирæ зарджытæ æмæ ныртæккæ байхъусдзыстæм сабитæ Къостайы тыххæй куыд зарынц, уымæ.

Къостайы æмдзæвгæты æмбырдгондмæ хаст æрцыд æмдзæвгæ « Лæгау» æмæ абон базонгæ уыдзыстæм уыцы æмдзæвгæимæ. Байхъусут ма лæмбынæг æмæ мын –иу зæгъут. Цымæ уын бынтон æнæзонгæ у уыцы æмдзæвгæ.

Ахуыргæнæг кæсы æмдзæвгæ «Лæгау»?

**Дзырдуатон куыст**.

Куыд æмбарут дзырдтæ Лæгау, хызын, зондамонæг, зæрдæхъæлдзæг, фæдзæхсын дыл мæхи.

Ацы æмдзæвгæйы Къоста сывæллæттæ бары лæгимæ, стыр адæймагимæ. Зивæггæнаг ма уат.

Скъоладзаутæ кæсынц æмдзæвгæ.

Уæдæ адæймаг царды хуыздæр бынат кæд ссардзын?

(Скъоламæ цырд куы цæуæм, ахуыр хорз куы кæнæм, зивæг куы нæ кæнæм æмæ хистæртæм куы хъусæм).

**Ахуыргæнæг:** Зивæг чи кæны, тæргай чи кæны, бирæ чи хуыссы ахæм лæппуйыл Къоста æмдзæвгæ ныффыста. Цы хуыйны æмдзæвгæ æмæ йæ чи радзурдзæн?(«Фыдуаг лæппу»?)

 Ахæм фыдуаг лæппутæн мах æхсæн бынат ис? (Нæй).

Рефлекси.

**Хатдзæгтæ.** Уæдæ Къостайы абоны урочы хуыздæр базыдтат?.

Уæ зæрдæмæ цы фæцыдис тынгдæр урочы?

Цы зондзыстут абонæй фæстæмæ.

Уӕхицӕн дзы цы райстат?

**Хæдзармæ куыст:** сахуыр кæнын æмдзæвгæ найзусть æмæ æмдзæвгæйæ цы бамбæрстат, уый сныв кæнын.